CELEX: 32017R1473
Language: lt
Date: 2017-08-14 00:00:00
Title: 2017 m. rugpjūčio 14 d. Komisijos įgyvendinimo reglamentas (ES) 2017/1473, kuriuo iš dalies keičiamas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (Tekstas svarbus EEE. )

15.8.2017   
            
            
               LT
            
            
               Europos Sąjungos oficialusis leidinys
            
            
               L 210/4
            
         KOMISIJOS ĮGYVENDINIMO REGLAMENTAS (ES) 2017/1473
   2017 m. rugpjūčio 14 d.
   kuriuo iš dalies keičiamas Reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 33 straipsnio 3 dalį ir 38 straipsnio d punktą,
   kadangi:
   
               (1)
            
            
               Komisijos reglamento (EB) Nr. 1235/2008 (2) IV priede pateikiamas lygiavertiškumo nustatymo tikslais sudarytas kontrolės institucijų ir kontrolės įstaigų, kurios yra kompetentingos vykdyti kontrolę ir išduoti sertifikatus trečiosiose šalyse, sąrašas;
            
         
               (2)
            
            
               ekologinės žemdirbystės srityje veikianti akreditavimo organizacija IOAS pranešė Komisijai, kad nusprendė sustabdyti savo akreditacijos, kurią buvo suteikusi „Bolicert Ltd“, galiojimą;
            
         
               (3)
            
            
               remdamasi Reglamento (EB) Nr. 1235/2008 12 straipsnio 1 dalies c punktu Komisija gali bet kada sustabdyti kontrolės įstaigos įtraukimą į to reglamento IV priede pateikiamą sąrašą, atsižvelgdama į gautą informaciją arba negavusi kontrolės įstaigos prašytos pateikti informacijos;
            
         
               (4)
            
            
               Komisija paragino „Bolicert Ltd“ pateikti galiojantį akreditavimo sertifikatą ir laikantis Reglamento (EB) Nr. 834/2007 reikalavimų laiku imtis tinkamų ištaisomųjų veiksmų, tačiau per nustatytą terminą atsakymo negavo. Todėl su „Bolicert Ltd“ susijusio įrašo galiojimas Reglamento (EB) Nr. 1235/2008 IV priede turėtų būti sustabdytas, kol nebus gauta tinkamos informacijos;
            
         
               (5)
            
            
               todėl Reglamento (EB) Nr. 1235/2008 IV priedas turėtų būti atitinkamai iš dalies pakeistas;
            
         
               (6)
            
            
               šiame reglamente nustatytos priemonės atitinka Ekologinės gamybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Iš Reglamento (EB) Nr. 1235/2008 IV priedo išbraukiamas su „Bolicert Ltd“ susijęs įrašas.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 189, 2007 7 20, p. 1.
   
      (2)  2008 m. gruodžio 8 d. Komisijos reglamentas (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (OL L 334, 2008 12 12, p. 25).